изразява в:
 а)
 отказ от изпълнение на споразумението, което не се санкционира от общите правила на международното право, или
 б)
 нарушение на съществени елементи на споразумението, изложени в член 2.
 Едностранна декларация от страна на френското правителство
 Френската република отбелязва, че Споразумението за партньорство и сътрудничество с Република Молдова не се прилага по отношение на отвъдморските страни и територии, асоциирани към Европейската общност съгласно Договора за създаването на Европейската общност.
 РАЗМЯНА НА ПИСМА
 между общността и република молдова във връзка с установяването на дружества
 Уважаеми господине,
 Позовавам се на Споразумението за партньорство и сътрудничество, подписано на 26 юли 1994 г.
 Както подчертах по време на преговорите, Република Молдова предоставя на дружества на Общността, които се установяват и действат в Република Молдова, привилегировано третиране в някои отношения. Обясних, че това отразява молдовската политика да се насърчава със всички средства установяването на дружества на Общността в Република Молдова.
 Като имам предвид това, разбирането ми е, че по време на периода от датата на подписване на настоящото споразумение и влизането в сила на съответните членове относно установяването на дружества, Република Молдова няма да приема мерки или наредби, които въвеждат или влошават дискриминацията спрямо дружества на Общността спрямо молдовски дружества или дружества на трети страни, в сравнение със съществуващата ситуация към датата на подписване на настоящото споразумение.
 Ще Ви бъда задължен да потвърдите получаването на настоящото писмо.
 Моля приемете, уважаеми господине, моите най-дълбоки почитания.
 За правителството
 на Република Молдова
 Уважаеми господине,
 Благодаря Ви за писмото, което получих с днешна дата и което гласи следното:
 „Позовавам се на Споразумението за партньорство и сътрудничество, подписано на 26 юли 1994 г.
 Както подчертах по време на преговорите, Република Молдова предоставя на дружества на Общността, които се установяват и действат в Република Молдова, привилегировано третиране в някои отношения. Обясних, че това отразява молдовската политика да се насърчава със всички средства установяването на дружества на Общността в Република Молдова.
 Като имам предвид това, разбирането ми е, че по време на периода от датата на подписване на настоящото споразумение и влизането в сила на съответните членове относно установяването на дружества, Република Молдова няма да приема мерки или наредби, които въвеждат или влошават дискриминацията спрямо дружества на Общността спрямо молдовски дружества или дружества на трети страни, в сравнение със съществуващата ситуация към датата на подписване на настоящото споразумение.
 Ще Ви бъда задължен да потвърдите получаването на настоящото писмо.“
 Потвърждавам получаването на Вашето писмо.
 Моля приемете, уважаеми господине, моите най-дълбоки почитания.
 От името на Европейските общности
 